Candidatul la Primăria Generală a Bucureștiului, Cristian Popescu Piedone, a transmis astăzi un mesaj românilor cu ocazia Paștelui ortodox, pe pagina sa de Facebook.
"Dragi prieteni! Astăzi, în Sfânta zi de Paște, vă spun din tot sufletul Hristos a Înviat! Astăzi, în Sfânta zi de Paște, când cerurile sunt deschise, când oamenii sunt oameni, uită de necazuri, se gândesc la viitor, la copii, la nepoții lor, când astăzi, Sfânta zi de Paște ne unește pe toți, fiecare cu familia lui, stând la sfânta masă în zi de Paște, vă transmit tuturor sărbători fericite, lumină în suflet!
Bunul Dumnezeu să vă călăuzeacă viața și l-aș cita pe Alexandru Vlahuță care spune: "Voi ce ați plâns în întuneric și nimeni nu v-a mângâiat. Din lunga voastră îngenunchiare, sculați! Hristos a Înviat!", a spus Cristian Piedone.
Publicată de Cristian Popescu Piedone pe Duminică, 5 mai 2024